मुण्डा
मुण्डा भारत की एक जनजाति है, जो मुख्य रूप से झारखण्ड के छोटा नागपुर क्षेत्र में निवास करता है। झारखण्ड के अलावा ये बिहार, पश्चिम बंगाल, ओड़िसा आदि भारतीय राज्यों में भी रहते हैं। इनकी भाषा मुण्डारी आस्ट्रो-एशियाटिक परिवार की एक प्रमुख भाषा है।  उनका भोजन मुख्य रूप से धान, मड़ुआ, मक्का, जंगल के फल-फूल और कंद-मूल हैं। वे सूत्ती वस्त्र पहनते हैं। महिलाओं के लिए विशेष प्रकार की साड़ी होती है, जिसे "बारह हथिया" (बारकी लिजा) कहते हैं। पुरुष साधारण-सा धोती का प्रयोग करते हैं, जिसे "तोलोंग" कहते हैं। मुण्डा, भारत की एक प्रमुख जनजाति हैं। २० वीं सदी के अनुसार उनकी संख्या लगभग १,०००,००० थी।
कुम्हार
उत्तर प्रदेश व बिहार में कुम्हार जाति वर्गीकरण समान है। समाज में कनौजिया कुम्हारों का सम्मान होता है तथा उन्हे पंडित कहा जाता है, किन्तु वे असली ब्राह्मणो से भिन्न है। माघीय कुम्हारों को कनौजिया कुम्हारों से नीचा माना जाता है तथा तुकरना या गधेरे कुम्हारों को अछूत वर्ग में सम्मिलित नहीं किया जाता है। झारखंड में बंगला भाषा बोलने वाले कुम्हारों की जनसंख्या अन्य कुम्हारों की तुलना में अधिक है। पाल, भकत, कुम्भकार, बेरा, प्रधान, चौधरी, आदि उपनाम वाले कुम्हार यहां के मूलवासी हैं जिन्हे खुंटकाटी कुम्हार भी कहा जाता है। इसके अलावा प्रजापति कुम्हार भी झारखंड में रहते हैं।